පසුගිය දිනවල දෙස් විදෙස් මාධ්‍යවල පවා කතා බහක් ඇති කළ ශ්‍රී ලංකාවේ නිවුන් අලි පැටවුන් දෙදෙනා මින්නේරිය වනෝද්‍යානය තුළ මේ වනවිට නිරෝගීව කෙළිදොලින් සිටින බව වාර්තාවෙනවා.මාසයක් පමණ වයසැති මෙම අලි පැටවුන් දැක ගැනීමට මින්නේරිය ජාතික වනෝද්‍යානයට මේ දිනවල සංචාරකයින් විශාල පිරිසක් පැමිණිම ද විශේෂත්වයක්.වනජීවීන් පිළිබඳ පර්යේෂක ආචාර්ය සුමිත් පිලපිටියගේ නිරීක්ෂණයකට අනුව සොයාගනු ලැබු මෙම නිවුන් අලි පැටවුන් දෙදෙනාට වැඩිමහල් සහෝදරයෙකුද සිටින බවයි වාර්තාවන්නේ.මවගෙන් කිරි බීමට අලි පැටවුන් දෙදෙනා අතර ඇති තරඟය නිසා පැටවුන්ට කිරි අඩුවීමට හැකි බවයි අචාර්ය සුමිත් පිලපිටිය පවසන්නේ.කෙසේ වුවද මෙම පැටවුන් දෙදෙනාට දැඩි රැකවරණයක් මවගෙන් හිමිවෙනවා.මව අනුකරණය කරන මේ දඟයන් දෙදෙනා කුඩා තණ පිඩලි උගුල්ලමින් කෑමටද දැන්ම පුරුදු වී ඇති බවයි අචාර්ය සුමිත් පිලිපිටිය වැඩිදුරටත් පැවසුවේ.